NaiveNeuron/SloPal huggingface dataset:
Kollár, Boris, predseda NR SR (2020-05-13):
Prosím, prezentujeme sa a hlasujeme. (Hlasovanie.) Prítomných 140 poslancov, za 136, proti žiadny, zdržali sa 4. Konštatujem, že sme schválili vládny návrh novely zákona č. 461/2003 Z. z. o sociálnom poistení. Budeme pokračovať hlasovaním v druhom čítaní o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s ochorením COVID-19 (tlač 95). Dávam slovo spoločnému spravodajcovi z výboru pre kultúru a médiá poslancovi Miroslavovi Kollárovi, aby hlasovanie uvádzal.
Figeľ, Ján, podpredseda NR SR (2013-03-26):
Ďakujem pekne. Nech sa páči zaujať miesto pre spravodajcov. Otváram teraz všeobecnú rozpravu. Do rozpravy som nedostal žiadnu písomnú prihlášku, takže pýtam sa teraz, či sa chce niekto prihlásiť ústne do rozpravy. Nie je tomu tak. Vyhlasujem všeobecnú rozpravu za skončenú. Nepredpokladám, že by sa k nej chceli vyjadriť... (Reakcia spravodajcu.) Áno, tak nech sa páči ešte.
Kotleba, Marian, poslanec NR SR (2017-12-05):
Pán poslanec Budaj, ja len veľmi krátko. To, čo ste povedali o našej strane, svedčí len o jednom: buď ste vizionár, alebo eštebák.
Viskupič, Jozef, poslanec NR SR (2015-10-06):
Ďakujem. To hlasovanie proti ma mrzí, a možno dve poznámky na to, čo si hovoril, pán kolega, ohľadom toho, kde by sa vzala tá masa ľudí. Asi sa všetci zhodneme, že výkon politiky, ako ho vnímame teraz, môžeme nazvať obrovskými parametrami výkonu politiky oligarchizovanej spoločnosti s prvkami partokracie. Ja si dovolím, keďže viem, že máš veľkú úctu k americkým dejinám, zacitovať jedného z amerických prezidentov, ktorý volal iniciatívne referendum alebo občiansku iniciatívu a referendum za takzvanú „gun behind the closed doors“, čiže zbraň za zavretými dverami na politikov, a bol to zrovna ten prezident, ktorý sa aj svojím málom zaslúžil o to, že vôbec ako republika existujeme, pretože jeho sedem bodov vošlo do histórie, dokonca naše hlavné mesto chvíľu, pardon, štrnásť, chvíľu nieslo meno jeho, je to prezident Woodrow Wilson, a preto si myslím, že referendum a kde by sa tí ľudia vzali, je presne pod tým, že by sme takzvané referendum, tak ako ho máme v ústave zadefinované a podľa tých parametrov, ako ich mení Igor Hraško, spravili funkčným. Čiže z občianskej zbrane, ktorú v ústave zadefinovanú síce máme a doteraz bolo iba jedno platné referendum, je snaha predkladateľa urobiť z nefunkčného referenda referendum funkčné, a to v zmysle, aby ľudia naozaj mali pocit, že keď sa k niečomu idú vyja... (Prerušenie vystúpenia časomerom.)
Zajac, Pavol, poslanec NR SR (2013-11-26):
Vážený pán predseda, 8. decembra 2011 prijala Národná rada Slovenskej republiky uznesenie hlasmi všetkých prítomných poslancov, uznesenie, kde žiada vládu Slovenskej republiky vykonať komplexný audit výkonu kompetencií podľa jednotlivých úrovní verejnej správy a zabezpečenie ich financovania a predložiť ho do Národnej rady Slovenskej republiky. Keďže za chvíľu už budú tomu dva roky, žiadam, aby vláda predložila na najbližšiu riadnu schôdzu správu o výsledkoch auditu verejnej správy.
Laššáková, Jana, podpredsedníčka NR SR (2014-06-24):
Na vystúpenie pána poslanca jedna faktická poznámka. Pán poslanec Uhliarik, končím možnosť prihlásiť sa s faktickými poznámkami. Nech sa páči, pán poslanec.
Sulík, Richard, poslanec NR SR (2023-02-17):
Ďakujem pekne za slovo. Dve veci chcem spomenúť. Po prvé dobrovoľné členstvo určite nezlikviduje žiadne poľovníctvo, ale zvýši slobodu, zvýši možnosť rozhodovania sa tých jednotlivých poľovníkov, že kde chcú byť. To, čo navrhuje Martin Fecko predsa neruší poľovnícku komoru, ale otvára možnosti práveže aj iným. Toto je len dobre, toto je, vždy je dobre mať viac slobody, a preto my tento návrh podporíme. To je jedna vec. Druhá vec, k samotnému procesu, tu by som chcel mojich predrečníkov, teda v tých faktických poznámkach upozorniť na jednu vec, ja si teda, ja som tu už starý harcovník a ja si pamätám, toľkokrát sa hovorilo, však príde komplexné riešenie, len to je také, že potom veľakrát bol, že skutek utek, a nakoniec nič nebolo a roky utekajú. Ak vieme spraviť dobrú zmenu, i keď len čiastočnú, spravme ju teraz, tam nie je na čo čakať. A k tým ostatným veciam sa neviem vyjadriť, lebo neviem o nich dostatočne veľa, ale to samotné zdobrovoľnenie členstva je určite dobrá vec. Chcem teda za SaS povedať, že my v prvom čítaní budeme hlasovať za návrh Martina Fecka, potom ak by tento návrh mal prejsť, predložíme pozmeňujúci návrh, ktorý opraví niektoré nedostatky, ktoré tam zjavne sú. A ak dovtedy by naozaj mal prísť ten vládny návrh a komplexný a také, čo si od neho všetci sľubujú, že už bude riešiť kopec problémov, tak potom by sme podporili vládny návrh a už v druhom čítaní by sme návrh Martina Fecka nepodporili. Ďakujem pekne.
Hus, Igor, poslanec NR SR (2023-03-15):
Pán predseda, dajte hlasovať o návrhu zákona ako o celku s odporúčaním gestorského výboru schváliť v znení schválených pozmeňujúcich, doplňujúcich návrhov.
Hlina, Alojz, poslanec NR SR (2014-09-24):
Vážená pani predsedajúca, vážená kolegyňa, vážené kolegyne a kolegovia. Pardon, prepáčte (rečník ruší zvonenie v svojom mobile). Dovoľte niečo k tomu povedať. Niekedy ma to mrzí, ale čo už s tým, to je čaro demokracie. Štefan, chvalabohu, z toho nikoho hlava nebolí, ako ty budeš hlasovať. Vieš, to je presne to, že je to tak. A možno je to dobré, že je to tak. Ja som sa ťa zastal, keď sa do teba Beňová navážala a škaredo sa do teba navážala. A ja som povedal a napísal niečo v tom zmysle, že ona iste držala drahú kabelku vuittonku, ale ty si držal ruky zomierajúcich. A ani chvíľku som neprehodnotil ten názor. Len niekedy ma to prekvapuje, až tá tvoja obsesia. Tu naozaj sa zjaví nejaký zákon o životnom prostredí a ty vystúpiš a povieš, že s ničím nesúhlasíš, lebo ty sa klaňať prírode nebudeš. Ako keby niekto sa išiel klaňať prírode. Normálne to je, Štefan, prepáč, na úrovni obsesie. Normálne žasnem, že čo si schopný povedať. Prečo? Len aby si tu stál? Alebo...? Nechápem. Vôbec nechápem. Tú pohnútku, že prečo si považoval za dôležité v tejto vystúpiť a vystúpiť takým spôsobom. A prepáč, ty mne radiť nebudeš, čo ja mám urobiť, alebo nemám. Ja tebe neradím. Rob, čo chceš, pre mňa za mňa, si tu zvolený, využívaj svoj mandát naplno. Bude ťa Pán Boh súdiť, bude ťa, volič ťa bude súdiť. Len ty mne, prosím ťa, neraď. Dobre? V tomto sa dohodnime. Ak máš na to svoj názor, úplne ho beriem, rešpektujem, len, prosím ťa, nepreklápaj to do rovín, ktoré sú, by som povedal, nieže na hrane, za hranou. A ja naozaj nechcem meniť tvoj názor na teba. Ale, ale žasnem, žasnem nad tým, že keby si si to spároval, tvoje vystúpenia k životnému prostrediu, tak ty si, ako keby ti niekto ublížil. To je na úrovni obsesie, prisám fakt, na úrovni obsesie. Saď, rúb, ale nechaj ľudí, prosím, aby oni mohli vytvoriť mechanizmy, aby oni mohli prípadne chrániť, keď si myslia, že je čo chrániť. Čo ty si nemyslíš. To je úplne v poriadku. To je čaro demokracie. Nechaj! Nechaj o tom rozprávať. Neurážaj, nespomínaj, neviem čo všetko do toho nevkladaj. Nechaj! Nechaj tak! Prírodu treba brániť pred chamtivosťou, treba. Tento návrh zákona, už z diskusie vyplýva, lebo SMER ani nerátal, že aký krídelný, akú krídelnú podporu bude mať, bude mať ťažkú cestu k zrodu, ale narodí sa. Ja verím, že sa skôr či neskôr narodí. A trpezlivosť patrí k človeku a trpezlivosť aj ruže prináša. A postupne verím, že sa vytvorí tá atmosféra, že sa k tomu dopracujeme. Že sa k tomu dopracujeme a uznáme, že, že to je na mieste. Tak jak to uznali koniec koncov Rakúšania, najkatolíckejší národ po Poliakoch v Európe, a nemajú problém, že nevsádzajú do toho neviem čo. Ale už to som si aj ja mohol odpustiť. Už to nechajme asi tak. Ombudsman pre prírodu, verím, že nájde podporu. Nebude to ľahké, nebude to zajtra, nebude to o týždeň. S tým som zmierený, ale verím, že raz, skôr či neskôr, aj na tom Slovensku chamtavom, pažravom, nenásytnom, s názormi, ktoré tu trebárs aj odzneli, napriek týmto všetkým prekážkam v ceste, raz sa podarí vytvoriť úrad ombudsmana pre prírodu. Ďakujem pekne.
Kollár, Boris, predseda NR SR (2022-05-03):
S ďalšou faktickou pán poslanec Nemky.
Bugár, Béla, podpredseda NR SR (2010-09-08):
Pán spravodajca, nech sa páči, môžte sa vyjadriť k rozprave.
Blanár, Juraj, podpredseda NR SR (2022-06-23):
Udeľujem slovo teraz pánovi poslancovi Richardovi Takáčovi a po ňom vystúpi pán poslanec Tomáš Taraba ako posledný prihlásený ústne do rozpravy. Nech sa páči, pán poslanec Takáč.
Pellegrini, Peter, podpredseda NR SR (2020-06-09):
Ďakujem veľmi pekne. Na vaše vystúpenie nie sú žiadne faktické poznámky. Vzhľadom na to, že je jedenásť hodín, prerušujem rokovanie o tomto bode a budeme v ňom pokračovať hneď po hlasovaní. Poprosím (zaznievanie gongu) všetkých, ktorí sa chcú zúčastniť hlasovania o piatich vládnych návrhoch zákona, aby sa dostavili do rokovacej sály (zaznievanie gongu), aby sme mohli pristúpiť k hlasovaniu. (Striedanie predsedajúcich. Krátka pauza. Zaznievanie gongu.)
Choma, Igor, poslanec NR SR (2015-09-25):
Ďakujem pekne, pani podpredsedníčka. Vážené dámy a páni, vážení kolegovia, dovoľujem si predložiť tento návrh zákona o miestnom poplatku za rozvoj a o zmene a doplnení niektorých zákonov, ktorého cieľom alebo ktorých cieľmi sú. Po prvé, ustanoviť do samosprávnej pôsobnosti obcí nejaký finančný nástroj, ktorý si každá obec zavedie na základe dobrovoľnosti vlastným všeobecne záväzným nariadením. To znamená, je tu naozaj založené na dobrovoľnosti a obec sa sama môže so svojimi poslancami rozhodnúť, či chce, alebo nechce takéto všeobecne záväzné nariadenie si schváliť. Tento nástroj bude mať, samozrejme, funkciu príjmovú, to znamená, tam, kde sa predpokladá stavebný rozvoj, bude na základe tohto VZN ustanovený a na základe pravidiel ustanovených v tomto VZN aj vyberaný poplatok. Tento poplatok, samozrejme, bude príjmom obce. Ďalej tento nástroj bude mať funkciu rozvojovú. To znamená, že tam, kde vznikne na základe stavebného rozvoja územia potreba vybudovania sociálnej technickej infraštruktúry, tak bude poplatok slúžiť ako zdroj práve na vybudovanie takejto infraštruktúry. Problém je totižto vždy alebo viac-menej v tom a celá tá filozofia je o tom, že pokiaľ naozaj prichádzajú developeri, pokiaľ prichádzajú investori a budujú či už bytové domy, či už iné stavby, obec sa potom na konci dňa potýka s problémom, že nemá zdroje na to, aby postavila infraštruktúru, chodníky, verejné osvetlenie, niekde dokonca škôlky či základné školy. A práve tento poplatok by mal slúžiť na tieto účely. No a v každom prípade tento nástroj bude funkčniť alebo bude mať aj istú funkciu svoju protikorupčnú, pretože budú jasne stanovené pravidlá, za ktorých bude treba takýto poplatok zaplatiť. Dámy a páni, tá filozofia tohto návrhu zákona je úplne zreteľná a ja si vás dovolím podporiť  tento návrh zákona. Ďakujem veľmi pekne.
Blanár, Juraj, podpredseda NR SR (2021-12-02):
Pán poslanec Krajčír, máte faktickú poznámku.
Blaha, Ľuboš, podpredseda NR SR (2023-12-12):
Pán poslanec Tomáš Valášek, nech sa páči.
Mikloško, Jozef, poslanec NR SR (2015-03-12):
Kratučko reagoval. Ja som počul kardinála Ratzingera osobne rozprávať, že vysvetľoval práve toto, čo si ty teraz na konci hovoril, tie vinice o deviatej, o dvanástej, o tretej, o piatej, tak, že práve o deviatej, ako keby to boli mladí, že im sa dala tá šanca pracovať, o dvanástej akoby dospelí, o pätnástej už starší a o sedemnástej pozval seniorov. Dal im rovnakú šancu, rovnakú odplatu. A teda takto to málokto vysvetľuje. Ale to je trošička kázeň, to si môžte v nedeľu vypočuť. Aj keď nikto nevie, že práve Ratzinger toto niečo takto vysvetľuje. No a druhá vec je, že veľmi často sa hovorí o harmonizácii v Európe financií, bánk a rôznych iných vecí. Aj nás tlačia napríklad do daňových harmonizácií. Ja si myslím, že keď nás do toho tlačia, tak im povedzme, že, dobre, tak harmonizujme aj penzie. A potom Luxembursko, ktoré má 3 300 a Nórsko 1 800 a Švédsko neviem koľko, tak by sa mali buď prispôsobiť, alebo nejakým spôsobom je to fantazmagória, ale možno je to určitý argument, keď nás Brusel do všetkého tlačí harmonizovať, ale do penzií nie. Ďakujem.
Pčolinský, Peter, podpredseda NR SR (2023-03-17):
Ďakujem. S ďalšou faktickou vystúpi pán poslanec Dušan Galis, ktorý bude reagovať na poslanca Kuriaka.
Taraba, Tomáš, poslanec NR SR (2021-05-04):
Ja len si dovolím, pán predseda, upresnenie, že aby bol zaradený môj návrh ako bod č. 3 programu tejto schôdze.
A. Záborská, poslankyňa: (2002-07-02):
J. Migaš, predseda NR SR: Prezentujme sa a hlasujme o bodoch 1, 5, 6, 7, 8 a 9 zo spoločnej správy s odporúčaním gestorského výboru tieto body schváliť. Hlasujeme. (Hlasovanie.) Prítomných je 72 poslancov. Panie poslankyne, páni poslanci, prerušujem rokovanie o tomto bode programu.
Sulík, Richard, predseda NR SR (2011-06-02):
Pán poslanec Suja.
Hlina, Alojz, poslanec NR SR (2012-09-12):
Ďakujem veľmi pekne, pani Žitňanská hovorila o stave justícii, nedá mi aby som znova nespomenul jeden príbeh zo života. Strelili mi do môjho psa, mal, myslím, 40 vnútorných, 70 vonkajších stehov, to znamená bolo z neho rešeto. Človek, ktorý to urobil je známy, ale, samozrejme, nič sa mu nestalo. V tejto krajine fušujú do remesla advokátom už aj policajti, aj prokurátori, aj sudcovia, častokrát ani si netreba najať toho advokáta, čiže to dávam taký podnet, že by ste si mali chrániť svoju prácu, a to keď hovoríme o tom stave tej justície, čiže niekto bol schopný sa podpísať a uznať to, že ten človek vypovedal, že z dvoch metrov strelil do toho psa, smerom k tomu psovi, ale nie si je istý, či ho trafil, výsledok je teraz som spomínal 110 stehov. Čiže v tejto krajine je pod takúto výpoveď ju schopný uznať policajt aj prokurátor, to znamená, mňa napadá otázka, že kto všetko v tejto krajine už disponuje okrúhlou pečiatkou a pod čo všetko je u nás niekto schopný sa podpísať? Ja sa na to budem pýtať tuná aj pána Tichého, keď bude prednášať správu o prokuratúre, až potom sa človek dozvie, znova keď teda vychádzam z toho, že v akom stave je naša justícia, že ten daný prokurátor, že to je už dynastia, to už ani nie je, to už je úplne dynastický spôsob, že jeho brat je prokurátor v inom meste, jeho mama je sudkyňa v inom meste a jeho otec sudca v inom meste a už len to, že teda tú informáciu som dostal len sprostredkovane, hovorím, že ten človek má ML-ko mercedes, bejzbalovú pálku v ňom a bundu Thor Steinar, čiže toto je tiež vec, ku ktorej sme sa mi postupom času dopracovali a v takomto stave naša justícia je a pani Žitňanská, ale aj iní ľudia, ktorí, myslím, si predstavujú taký veľký projekt, čo by sa malo diať, niekedy mám pocit, ako keby z Marsu ich tá sonda sem poslala, a oni to zistili, že v akom stave tá justícia je, lebo podľa mňa čiastočne toho tí ľudia boli aj účastníkmi. Ďakujem.
M. Číž, podpredseda NR SR: (2008-04-03):
Otváram všeobecnú rozpravu. Nedostal som žiadnu písomnú prihlášku. Pýtam sa preto, kto sa do rozpravy hlási ústne. Registrujem pani poslankyňu Sabolovú. Pokiaľ nikto iný, uzatváram možnosť prihlásiť sa do rozpravy ústne. Odovzdávam slovo poslankyni Sabolovej.
B. Bugár, podpredseda NR SR: (2003-04-10):
Prvú z vyžrebovaných otázok položil pán poslanec Robert Fico podpredsedovi vlády Slovenskej republiky a ministrovi financií Ivanovi Miklošovi, za ktorého bude odpovedať pán minister Prokopovič: „V roku 2002 len u štyroch druhov dovezeného mäsa (slepačie mäso) bol rozdiel medzi deklarovanou colnou hodnotou a bežnou cenou na slovenskom trhu 429 mil. Sk. Napríklad bolo dovezených 20 ton slepačieho mäsa za cenu 6,08 Sk/kg. Aké opatrenia ste prijali?“ Nech sa páči, pán minister.
P. Hrušovský, predseda NR SR: (2005-12-06):
Páni poslanci, prerušujem na päť minút rokovanie. Poprosím, aby bol vytiahnutý stenografický záznam z vystúpenia pána poslanca Mikuša. (Prerušenie rokovania o 13.39 hodine.) (Pokračovanie rokovania o 13.46 hodine.)
P. Hrušovský, podpredseda NR SR: (2002-05-16):
M. Mesiarik, poslanec: Ďakujem za slovo, pán podpredseda. Nečudujem sa pánovi kolegovi Mikloškovi, že to považuje za hlúposť, pretože ak to povedal v prvej vete, ja to nebudem opakovať, tak asi ťažko chápe niektoré veci. Prekvapuje ma však jedno. Veď predsa je to KDH, ktoré tu nedávno bojovalo pri ústave na určitej pozícii, kde vlastne presne, kde sa hovorilo o prerušení, kde sa hovorilo o určitej etape vývoja zárodku, že už je to živá, neviem, nechcem povedať bytosť, ale je to živé, tak o čo mne ide? Veď ja to chcem chrániť. Viete, koľko je nezodpovedných matiek, ktoré jednoducho, a nechcem hovoriť, aké skupiny občanov sú to, ktoré nevyužívajú poradenskú činnosť, nie lekársku prehliadku; ktoré keby išli na poradenskú činnosť a zistí sa určitý problém u tohto zárodku, že je to možné napraviť? Takže ja by som chcel chrániť tieto zárodky. Ja by som chcel urobiť to, aby sme viac nezodpovedné matky vychovávali, keďže v tom zákone o zdravotníctve to nemajú podmienené nejakým postihom, či príde alebo nepríde, je to jedno, lekár ju nemôže donútiť, mal som na mysli, že by sme aspoň týmto spôsobom tie nezodpovedné matky nútili k tomu, aby sa prišli ukázať svojmu lekárovi, aby sa zistilo včas, či potrebuje pomoc alebo nepotrebuje. Ubezpečujem vás pán poslanec, je to v záujme toho budúceho dieťatka.
Šeliga, Juraj, podpredseda NR SR (2020-09-23):
No, na vaše vystúpenie štyri faktické poznámky. Ako prvý... (reakcia navrhovateľa), chcete hneď reagovať, ale... (reakcia navrhovateľa), aha, dobre. Ale aj tak najprv musia ísť faktické a potom vy môžte ísť. Nech sa páči, pán poslanec Beluský, s faktickou poznámkou.
Jasaň, Viliam, poslanec NR SR (2014-09-10):
Ďakujem pekne, pán predseda. V rozprave vystúpilo osem poslancov, kolegovia Švejna, Mihál, Hlina, Poliačik, kolegyňa Gibalová, Hraško, Muňko, Zajac. Neboli podané žiadne procedurálne návrhy. Dajte preto, pán predseda, hlasovať o tom, že Národná rada sa uzniesla v súlade § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
I. Mikloš, podpredseda vlády a minister financií SR: (2003-06-17):
P. Rusko, podpredseda NR SR: Pán poslanec Kiňo, buďte taký dobrý.
T. Cabaj, podpredseda NR SR: (2010-03-10):
návrhom poslancov Národnej rady Slovenskej republiky na prijatie Vyhlásenie Národnej rady Slovenskej republiky k výrokom poslanca Európskeho parlamentu Csanáda Szegediho za stranu Jobbik . Návrh je uverejnený ako tlač 1513 a informáciu zahraničného výboru máte ako tlač 1513a. Návrh uvedie pani podpredsedníčka parlamentu Anna Belousovová. Prosím ju, aby sa ujala slova. Pani podpredsedníčka, máte slovo.
P. Paška, predseda NR SR: (2006-12-07):
Budeme pokračovať. Pani poslankyňa Katarína Tóthová sa pýta pána ministra kultúry Marka Maďariča: „Pán minister, ako vnímate skutočnosť, že zákon o vysielaní a retransmisii v § 19 zakazuje v ponukách programov vyberať tie časti, kde sa znázorňuje použitie strelnej zbrane a násilie, a napriek tomu zákonnému zákazu ponuky programov všetkých našich televízií tento zákaz nerešpektujú a Rada pre vysielanie a retransmisiu nezakročuje?“ Nech sa páči, pán minister.
Pellegrini, Peter, predseda NR SR (2015-11-26):
Prezentujme sa a hlasujme o prvom bode z prvého pozmeňujúceho návrhu pána poslanca Érseka. (Hlasovanie.) Prítomných 136 poslancov, za hlasovalo 134 poslancov, zdržali sa 2 poslanci. Tento pozmeňujúci návrh sme schválili.
Laurenčík, Milan, podpredseda NR SR (2022-02-23):
Ďakujeme, pán poslanec. Na vaše vystúpenie evidujem šesť faktických poznámok. Končím možnosť prihlásiť sa. Ako prvá vystúpi pani poslankyňa Jana Vaľová, nech sa páči.
Marosz, Ján, poslanec NR SR (2017-04-06):
Ďakujem. Pani kolegyňa, spomínala si odbory, ktoré majú fungovať tak, že zastávajú sa práv zamestnancov a bojujú za nich. Na Slovensku máme montážne a výrobné podniky, kde tieto odbory reálne fungujú, kde tí ľudia sa združujú a kde naozaj z času na čas si aj vylobujú lepšie mzdy. Ale sú, žiaľ, aj mnohé zahraničné podniky, kde odbory nie sú etablované, nefungujú a existujú tam také, ako kebyže naoko nejaké združenia zamestnancov, nejaké organizácie, ktoré ale reálne sú podchytené manažmentami týchto veľkých firiem a tam tí zamestnanci jednoducho nedokážu a nezmôžu nič. A akýkoľvek náznak nejakej nespokojnosti je potom riešený asi takým spôsobom, že keď sa vám nepáči, nech sa páči, za bránou čakajú ďalší desiati. Ak nie Slováci, tak Srbi, ak nie Srbi, tak Ukrajinci. A toto je práve priestor aj pre štát, kde by sa mal zamyslieť nad tým, akou formou podporiť reálne odborové zväzy, ktoré by bránili zamestnancov, lebo títo ľudia sú tam naozaj ako keby otrokmi a ženy pri soľných peciach v stoji počas dvanásťhodinových šichiet, to sú reálne trpiaci ľudia, ktorí potrebujú našu pomoc, potrebujú pomoc štátu a, žiaľ, tie nefungujúce odbory alebo neprítomné odbory v týchto veľkých výrobných závodoch nie sú, neexistujú a nemá sa týchto ľudí naozaj kto zastať. Títo ľudia trpia a títo ľudia nám tvoria tú nemilú štatistiku, ktorú si spomínala a umierajú nám predčasne. Takže za týchto ľudí naozaj musíme zabojovať. Ďakujem.
Jurinová, Erika, podpredsedníčka NR SR (2015-09-16):
Na vaše vystúpenie, pani poslankyňa, je jedna faktická poznámka. Uzatváram možnosť prihlásiť sa. Nech sa páči, pán poslanec Fecko.
Blanár, Juraj, podpredseda NR SR (2023-02-08):
Páni poslanci, ešte vás poprosím chvíľočku.
Kuriak, Milan, poslanec NR SR (2023-05-17):
Áno, iba hlasovanie zajtra o jedenástej. Ďakujem.
Glváč, Martin, poslanec NR SR (2010-12-16):
Veľa úspechov, pán Slafkovský. V prvom rade len pánovi Jurčíkovi chcem trošku oponovať, že rečníci z ich strany tu tárali demagogické nezmysly a naši boli konkrétni. Včera som sa dočítal v jednom z denníkov, citujem: „Aby sa výstavba tunela spustila z eurofondových peňazí, musí ešte Figeľ s Bruselom vyrokovať zaradenie tohto úseku do zásobníka na eurofondové diaľnice a tento proces môže trvať 1,5 až 2 roky. Figeľ tvrdí, že to do jesene budúceho roka zvládne“. Pán minister, korektne, o basu dobrého vína, ak prijmete stávku a rád ju s vami prehrám. A potom ešte jedna faktická. Včera na výbore pán poslanec za KDH Přidal napadol bývalého ministra Vážneho a na záver povedal, že čo si to dovoľuje vôbec zvolávať alebo navrhovať zvolanie takejto schôdze, mal by sa zavrieť niekde do komory a tam čušať. Tak v tomto duchu by som chcel povedať ešte stále úradujúcemu primátorovi pánovi Ďurkovskému, že po tom, čo vychádzajú na povrch všelijaké dodatky a čo ešte bude vychádzať, čo už máme vedomosti, tak jeho alebo on by sa mal dať zavrieť niekam inde. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2018-06-13):
Pán poslanec Dostál s reakciou. Zapnite, prosím, mikrofón pánovi poslancovi Dostálovi. Skúste sa, pán poslanec, ešte raz prihlásiť. Bol prihlásený.
Klus, Martin, poslanec NR SR (2017-12-05):
Ďakujem. Ja takisto oceňujem snahu o konštruktívny prístup takto na záver dnešnej diskusie. Predsa len mi nedá, keď ste spomínali jednotlivé osobnosti strany SMER, ktoré podľa vás teda mali mať prístup k pomerne vysokým diplomatickým pozíciám, ja už som to spomínal pri mojej faktickej poznámke v tejto rozprave. Opýtam sa vás, pán poslanec Číž, čím si vysvetľujete teda, že António Guterres nakoniec porazil nášho ministra zahraničných vecí? Zhodou okolností ďalší Portugalec porazil nášho ministra financií nedávno v boji o post šéfa euroskupiny. A prečo Miláno a Amsterdam uspeli a dostali sa do druhého kola a Bratislava nie v súboji o Európsku liekovú agentúru? Ja osobne si dovolím tvrdiť, že to súvisí aj s tým, aká je tu atmosféra v tomto parlamente, a súvisí to okrem iného aj s tým, že sú tu neustále odmietané dôvodné podozrenia z korupcie a klientelizmu. Ak teda máte pocit, že vám opozícia v tomto smere môže nejakým spôsobom pomôcť, sem s tým, poďme do tých konštruktívnych riešení a my máme dojem, že sme vám jedno z nich dnes ponúkli, zbaviť sa jedného ministra, ktorý tieto korupčné a klientelistické praktiky podľa nášho názoru predstavuje.
I. Farkas, poslanec: (2009-04-17):
V programovom vyhlásení vlády je zakotvené, že táto vláda nebude preferovať žiadnu formu z privatizácie, nebude privatizovať štátny alebo národný majetok. Práve z tejto prezumpcie vyplýva, že nie je treba živiť takúto organizáciu, akou je Fond národného majetku. Túto agendu, ktorú ona vedie a spracúva, skoršie privatizačné agendy, ktoré doznievajú dodnes, správa ich aktív a pasív, to by kľudne mohlo byť presmerované na ministerstvo financií v rámci nejakého oddelenia. Ja viem, že zánikom Fondu národného majetku by sme neušetrili ročne tú plnú výšku 5,5 mil. eur, ale značná časť z tejto sumy by mohla byť ušetrená, a tým pádom by sme mohli za volebné obdobie, za štyri roky ušetriť stámilióny korún. A práve v tomto to je, že tieto peniaze mohli byť nasmerované na sociálne programy v rámci existujúcich paragrafov zákona o sociálnej starostlivosti alebo na rôzne formy udržania pracovných pozícií, pracovných miest alebo vytvárania v rámci aktívnej politiky trhu práce konkrétne pracovné miesta. A takto mohli by sme aktívne prispieť k tomu, že by sme mohli aspoň pár tisícom rodín uľahčiť situáciu v dnešnej neľahkej dobe, v dnešnej dobe ekonomickej a hospodárskej krízy. Ďakujem pekne.
Hrnčiar, Andrej, podpredseda NR SR (2016-09-20):
Ďakujem. Končím možnosť nahlásiť sa s faktickými poznámkami. Na vystúpenie pána poslanca je jedna faktická poznámka. Nech sa páči, pani poslankyňa Verešová.
Kondrót, Maroš, poslanec NR SR (2019-09-20):
Ďakujem pekne, pán predsedajúci. Dovolím si navrhnúť po porade a dohode troch poslaneckých klubov, aby sme hlasovanie o CETA, teda Komplexnej hospodárskej a obchodnej dohode medzi Kanadou a Európskou úniou a členskými štátmi, vykonali budúcu stredu 25. 9. o 17.00 hod. Ďakujem.
Heger, Eduard, podpredseda vlády a minister financií SR (2020-04-01):
Ďakujem pekne. Chcel som pôvodne faktickú, ale aj takto to môžme krátko spraviť. Ja teraz skúsim zareagovať na tie vaše faktické poznámky. Začnem pánom Tomášom. Neviem, či ste tu boli celý čas, pán kolega Tomáš, no lebo asi ste nepostrehli, že z mojej strany to nebola kritika. Z mojej strany to bola reakcia na vystúpenie pána Kamenického. Takže ja som išiel druhý a potreboval som vysvetliť niektoré informácie, ktoré tu zazneli a ktoré neboli povedané úplne korektne. Takže ak to nebolo, ak ste to nepostrehli, okej, v pohode. Taktiež zrejme ste nepostrehli, kde som hovoril práve o tom, aké, keď hovoríte, že veľké riešenia sme nepredstavili, kde som práve hovoril o tom, aké riešenia to sú, ale v poriadku. To už sa nemusím vracať, lebo plénum to počulo. A keď hovoríte, že teda sme tvrdili, že 
3 mld. ukradnete ročne, tak poďme počítať. Zatiaľ sme sedem dní, takže tie 3 mld. ešte určite k dispozícii nemáme. Takže treba to rozpočítať na dni. To je tiež dôležitá matematika. Takže to len, to len na margo toho, keď teda tu chcete hodiť do placu (povedané s úsmevom) nejaké tri miliardy, ktoré zrazu my by sme tu mali mať za sedem dní. Dobre. To len tak trošku na odľahčenie. Pán kolega Kamenický, len kratučko. Ja som nikdy nepovedal, že to je spálená krajina. Čiže toto odo mňa nezaznelo. Ak to tak pre vás vyznelo, tak ja som myslel, že veľmi konkrétne na konkrétnych parametroch vysvetlil. Pán Kotleba, vy ste sa ma pýtali na osobný môj názor. Keď porovnám kombináciu čas a výstup, tak áno, myslím si, že tento, táto prvá pomoc je v tomto momente veľmi dobrá. Preto sa nazýva aj prvá pomoc. A taktiež je veľmi adresná. Myslím si, že tá adresnosť tam bola, ale samozrejme, budem rád počuť, ak máte nejakú predstavu na väčšiu adresnosť. Tam, či si majú vyberať, viete, opäť toto je veľmi citlivá téma a povedať ľuďom, že choďte si vybrať, tak to je šírenie poplašnej správy, čiže buďme trošku ako v tomto opatrní, pretože naozaj my potrebujeme tu koronavírus zvládnuť a prežiť tie tri mesiace alebo koľko, uvidíme, to bude trvať. Budeme sledovať, ako sa to vyvíja. Ide nám o to, aby sme zachránili každý ľudský život a zároveň aby sme aj, aby sme udržali ekonomiku v tom období, aby sa mohla potom rýchlo naštartovať. Takže ďakujem veľmi pekne za pozornosť a ďakujem aj za sľúbenú podporu. (Potlesk.)
Ďuriš Nicholsonová, Lucia, podpredsedníčka NR SR (2018-05-11):
Ďakujem pekne. Teraz otváram všeobecnú rozpravu. Do rozpravy som dostala jednu písomnú prihlášku od pána poslanca Dostála. Nech sa páči.
Ďurica, Ondrej, poslanec NR SR (2021-02-24):
Ďakujem za slovo, pán podpredseda. Pán podpredseda Blanár, ja vám veľmi pekne ďakujem za ten váš príspevok, pretože to bolo skutočne kopec faktov a veľmi, veľmi, by som povedal, taká racionálna argumentácia, ktorá mi práve chýba u poslancov vládnej koalície. Ale zase na druhej strane veľmi dobre ste spomenul ten fakt, že pri takto zásadnom rozhodovaní by túto tému mali komunikovať jednotliví ministri, ktorí tu, samozrejme, chýbajú, teda všetka česť pani ministerke. Ale skutočne, keby som ja vláda, tak zavelím tým ministrom a postavím ich sem do pozoru a každý jeden jednotlivo za tú svoju oblasť by musel ľuďom, pretože to nie je o tom, hovoriť to nám ako poslancom, to je predovšetkým tlmočiť tie argumenty a fakty občanom, pretože tí občania sú tak neistí, sú v takom chaose, v takej nervozite a v takej obrovskej obave z toho, čo bude zajtra, že jednoducho ja sa im nedivím. A nedivím sa ani tomu, že rapídne klesajú preferencie vládnych strán a tá neobľúbenosť premiéra Matoviča je, myslím si, historická. Ja som sa stretol za posledné obdobie s niektorými starostami obcí a nevedeli mi povedať, čo bude zajtra. Pýtali sa mňa ako poslanca Národnej rady, aký bude vývoj, aký bude stav, skutočne, ja som im nevedel povedať nič. Nevedeli to ani oni, pritom zabezpečujú testovanie. A ja na margo samotného núdzového stavu, ja tu sedím dnes celý deň, veľmi pozorne počúvam, ja som sa o dôvodoch a príčinách schválenia núdzového stavu nedozvedel nič. Ja naozaj nemám absolútne prehľad, nemám informáciu základnú. Ďakujem pekne.
M. Hort, podpredseda NR SR: (2009-06-18):
A teraz poprosím Tomáša Galbavého, ktorého určil ako spravodajcu navrhnutý gestorský výbor pre kultúru a médiá. Nech sa páči, pán poslanec. Prosím o vašu úvodnú spravodajskú informáciu.
F. Mikloško, poslanec: (2006-10-24):
Druhá vec. Pozrite, tu naozaj nejde o stranícku agendu. Málo sa zdôraznilo, že to podpísali rovnako poslanci SMK, ako aj SDKÚ. Ale každý sa tu odvoláva na nejaký parlamentný výbor európsky. No rád by som upozornil, že takisto s tým prišlo KDH, lebo sme predvídali veci. A dneska vôbec nechceme tvrdiť, že my sme tí, vďaka ktorým ten výbor existuje. Ale sme to odhadli. Vedeli sme, že ten výbor bude potrebný. Rovnako odhadujeme dnes vývoj v Európe. A ja už len jednu vec poviem. Samozrejme, nebudeme si tu pripomínať tie zvrchovanosti a kto ako na tom bol. Veď ja poznám tú históriu od roku 1990 aj pána Mečiara, ale to už teraz je vedľa. Mne stačilo, že pán Mečiar hlasoval za európsku ústavu. Spokojne si ju prečítajte, noví poslanci, aby ste vedeli, aká úžasná zvrchovanosť bola zaručená v tejto európskej ústave pre Slovenskú republiku, a potom nech nám niekto rozpráva o tom, ako je Slovensko zvrchovaná krajina stále, lebo prijalo Deklaráciu o zvrchovanosti Slovenskej republiky 17. júla. Prosím vás, tak trošku reálne politicky rozmýšľajme. (Potlesk.)
Lipšic, Daniel, poslanec NR SR (2014-03-25):
Vystúpim v rozprave, ale budem trošku taký, taký telegrafický len teraz. Pán minister, minule tu spomínal váš premiér, že opozícia je ním posadnutá. Mne sa niekedy zdá, že tá posadnutosť je opačná, aj to, čo ste, s čím ste vy začali tuná. Ale napríklad aj čo bolo na výbore našom pre obranu a bezpečnosť, kde som bol kvôli tomuto obvinený, že zneužívam deti vo Vtáčkovciach, jedným z vašich poslancov, proste ako ste úplne, v akej polohe sa vy nachádzate, takej naozaj absolútnej posadnutosti, to som prekvapený. Minister spravodlivosti má povinnosť podať dovolanie vtedy, ak zistí jednoznačné konkrétne pochybenia. Vy ste nepovedali ani jedno. Vtedy má povinnosť podať dovolanie. Nepovedali ste ani jedno, ani jeden jediný argument. Spis má vyhradené časti a preto nie je možné do neho nahliadať bez toho, aby bol záznam v spise. Váš zamestnanec nahliadal do spisu pätnásť minút a vy máte všetky kópie spisu od obhajcov odsúdeného. To je problém, pán minister. Vy sa pýtate, že od koho mám ja rozsudky? Sú to verejné listiny. Ja nemám vyhradené časti zo spisu. Ja mám rozsudky a dovolania, ktoré sú verejné listiny. A posledná poznámka, ešte len v tomto, v tejto faktickej. Hovoríte o kauze pani bývalej sudkyne alebo dnešnej sudkyne Sninskej, že ste podávali dovolanie proti jej oslobodzujúcim rozsudkom. Pán minister, viete, kto ju oslobodil na Najvyššom súde? Viete, ktorý senát ju oslobodil? V senáte bol pán Lipovský a pán Burger. Viete, ktorý senát bude rozhodovať o tomto dovolaní? V senáte je pán Lipovský a pán Burger. Blahoželám vám.
P. Hrušovský, podpredseda NR SR: (2002-02-12):
(Hlasovanie.) Prítomných 62. Pán poslanec Cuper. J. Cuper, poslanec: Pán predsedajúci, mám procedurálny návrh. Žiadam túto snemovňu, aby o takomto návrhu, ktorý je zjavne protiústavný, nehlasovala, pretože o návrhu zákona, ktorý sa môže znova zaradiť, môžeme hlasovať o 6 mesiacov, pretože vecne sa problematika teraz odmietla. Nie je možné, aby minister spravodlivosti sústavne chodil do parlamentu a dával návrhy, ktorými sa zjavne porušuje Ústava Slovenskej republiky a rokovací poriadok.
B. Bugár, podpredseda NR SR: (2005-03-18):
(Hlasovanie.)  Prítomných 143 poslancov, za 43, proti 59, zdržalo sa 38 poslancov, nehlasovali 3. Konštatujem, že návrh uznesenia pána poslanca Ondriaša sme neprijali. Nech sa páči.
Grendel, Gábor, podpredseda NR SR (2020-11-27):
Prezentujme sa a hlasujme. (Hlasovanie.) Prítomných 124 poslancov, za 29, proti 27, zdržalo sa 68, hlasovali všetci prítomní. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Dávam teraz slovo spoločnému spravodajcovi z ústavnoprávneho výboru pánovi poslancovi Milošovi Svrčekovi, aby uviedol hlasovanie o návrhu uznesenia k správe generálneho prokurátora o činnosti prokuratúry v roku 2019, tlač 115. (Hlasovanie o návrhu uznesenia k správe generálneho prokurátora Slovenskej republiky o činnosti prokuratúry v roku 2019 a o poznatkoch prokuratúry o stave zákonnosti v Slovenskej republike , tlač 115.)
Jánoš, Vladimír, poslanec NR SR (2011-09-14):
Ďakujem pekne. Vážený pán poslanec, ja chápem, že si musel absolvovať tento povinný taneček, ako sa hovorí, ale ja by som sa vôbec nevyjadroval k tým politickým záležitostiam, ale spomínal si niektoré skutočnosti, ktoré majú od reality veľmi, veľmi ďaleko. Takže poďme k piatim elementárnym faktom. Hospodársky rast. V porovnaní s predchádzajúcou vládou Roberta Fica prudký pokles. Zadlženosť Slovenskej republiky. Vy predpokladáte a očakávate do roku 2014 o vyše 2 mld. eur vyššiu zadlženosť, akú mala predchádzajúca vláda Roberta Fica v rokoch 2006 – 2010. Inflácia. Neskutočný nárast miery inflácie a nielen to, ako radi hovoríte, že je to zásluhou zvýšenia cien potravín a ropy, ale je to predovšetkým tým, že ste zvýšili daň z pridanej hodnoty z 19 na 20 % a toto sa dotklo širokého spektra komodít, ktoré sú nutnosťou a každodennou potrebou bežných občanov. Čiže tu je hlavný dôvod, prečo je taký prudký nárast inflácie za vašej vlády. Nezamestnanosť. V období, kedy by sa očakávala minimálne stabilizácia miery nezamestnanosti, vám ešte stúpa. Tak o čom hovoríte? Veď vám počas sezónnych prác, kedy je obvyklé, že nezamestnanosť, miera nezamestnanosti by mala byť minimálne stabilná, tak vám ešte stúpa. No a posledný aspekt, dôležitý aspekt pre občanov Slovenskej republiky – prudký pokles reálnych miezd. Toto je skutočnosť. A toto je skutočnosť, ktorú my nevytvárame, ktorú ste vytvorili vy a ktorú posúdil aj Štatistický úrad. Ďakujem pekne.
Hrnčiar, Andrej, podpredseda NR SR (2017-04-05):
Ďakujem. Chce zaujať stanovisko spravodajkyňa? Nie je tomu tak. Takže prerušujem rokovanie o tomto bode programu. Ďalším bodom programu je prvé čítanie o návrhu poslankýň Simony Petrík, Zuzany Zimenovej na vydanie zákona o poskytovaní služby starostlivosť o detí v detských skupinách a o zmene a doplnení niektorých zákonov. Návrh zákona je uverejnený ako tlač 474. Návrh na jeho pridelenie na prerokovanie výborom je v rozhodnutí č. 486. Dávam slovo poslankyni Simone Petrík, aby návrh zákona uviedla. (Rokovanie o návrhu poslankýň Národnej rady Slovenskej republiky Simony Petrík a Zuzany Zimenovej na vydanie zákona o poskytovaní služby starostlivosti o deti v detských skupinách a o zmene a doplnení niektorých zákonov , tlač 474.)
Zelník, Štefan, poslanec NR SR (2011-05-26):
Ďakujem za slovo. Pán kolega Slota, povedal si holú pravdu. Jasne si pomenoval hromadiace sa problémy, ktoré však nie sú zo strany Slovenska, ale tieto problémy a požiadavky neustále stupňuje a napätie vyvoláva Budapešť. Súhlasím s tebou, že návrh vyhlásenia zahraničného výboru je bezzubý a nič nerieši. Ak sa neprijme návrh zo strany Slovenskej národnej strany, návrh zo strany zahraničného výboru je zbytočné prijímať. Ďakujem.
M. Číž, podpredseda NR SR: (2007-06-19):
Páni kolegovia Kahanec a Fronc, no, mrzí ma, že sa mi nepodarilo upriamiť pozornosť na to hlavné, čo som chcel povedať, mechanizmus korektného riešenia tohto problému tu a teraz, ktorý je v parlamente, iba o to mi išlo. Je to trošku neslušné, pani poslankyňa, nehnevajte sa, Sabolová, odkiaľ vy viete, ako vyzeralo politické školenie mužstva? Ďakujem pekne. (Smiech v sále a potlesk.)
J. Ivančo, poslanec: (2007-09-04):
Dňa 16. augusta 2007 bol v Hospodárskych novinách uverejnený článok „Lacné sústo pre médiá“. V tomto článočku sa nachádza veta: „Nebyť etického rozmeru tejto Tomanovej kauzy, mohla zostať len lacným sústom pre médiá.“ Autorom tejto vety a celého tohto článku, odkiaľ je táto veta, je sama pani ministerka Tomanová. Práve ona priznáva v tomto článočku v Hospodárskych novinách 16. augusta, že kauza Privilégium má silný etický rozmer. A práve pre tento etický rozmer ste, pani ministerka, mohli sama odstúpiť. Práve pre tento etický rozmer sledujeme vývoj kauzy Privilégium tak, ako ho sledujeme, že 4. augusta nebol na tlačovej konferencii žiaden problém, 16. augusta už máte etický problém a dnes pán premiér Fico ani slovom neobhajuje kauzu Privilégium a vaše konanie v nej. Práve pre etický rozmer tejto kauzy, pani ministerka, sa stávate lacným sústom pre každé ďalšie hodnotenie vášho pôsobenia na ministerstve práce, sociálnych vecí a rodiny počas Ficovej vlády. Ďakujem pekne.
P. Pelegrini, poslanec: (2008-05-16):
Bod 1. V čl. I sa za 16. bod vkladá nový 17. bod, ktorý znie: 17. V § 36 ods. 1 v poslednej vete sa na konci pripájajú tieto slová „a odo dňa zavedenia eura v Slovenskej republike nesmie byť vyššia ako 300-tisíc eur“. Nasledujúce body sa prečíslujú. Odôvodnenie: Ide o legislatívnotechnickú úpravu sumy týkajúcej sa maximálnej výšky zábezpeky vyjadrenej v slovenských korunách v súvislosti s plánovaným uvedením eura v Slovenskej republike. A zároveň vzhľadom na otvorené viaceré články v návrhu zákona navrhujem, aby vládny návrh zákona niesol názov „Vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov“, toľko, ďakujem pekne, „v znení neskorších predpisov a o zmene a doplnení niektorých zákonov“. Ďakujem pekne.
Zemanová, Anna, poslankyňa NR SR (2021-03-17):
Ďalší procedurálny návrh. V mene štyroch poslaneckých klubov, SaS, OĽANO, SME RODINA a ZA ĽUDÍ, podávam týmto procedurálny návrh, aby tlače 438, 374 a 364 boli zaradené na štvrtok 18. marca po hodine otázok. Odôvodnenie: o uvedených tlačiach ešte prebiehajú politické rokovania.
Paška, Pavol, predseda NR SR (2012-07-31):
Hlasujeme o procedurálnom návrhu, aby sme nepokračovali v rokovaní o tomto návrhu. (Hlasovanie.) 142 prítomných, 52 za, 81 proti, 8 sa zdržalo, 1 nehlasoval. Tento návrh sme neschválili.
Laššáková, Jana, poslankyňa NR SR (2017-03-28):
Ďakujem pekne za slovo. V spoločnej rozprave k tlači 483 a 485 vystúpilo celkom 21 poslancov a nebol, ale nebol podaný žiaden procedurálny návrh, preto prosím, pán predseda, aby ste dali hlasovať o tom, že Národná rada prerokuje vlády návrh ústavného zákona (tlač 483) v druhom čítaní.
Suja, Miroslav, poslanec NR SR (2021-05-12):
Ďakujem za slovo, pán podpredseda. Ďakujem Milanovi Mazurekovi, môjmu kolegovi z hnutia REPUBLIKA, ktorý veľmi trefne pomenoval problémy, ktoré tu máme pre absenciu tohto zákona. Viete, vážený kolegovia, kolegyne, za tieto škody, ktoré momentálne sa napáchali, sú zodpovední súčasní politici, ktorí sú vo vláde. A, samozrejme, nehovorme, že sa aj predtým takéto škody nepáchali, ale vy, vážení kolegovia, ste to mali v programovom vyhlásení vlády. A nielen naši vládni činitelia, lebo tí by nedokázali nič bez podpory 93 alebo 95 koaličných poslancov. To znamená, že, vážení kolegovia, ste spoluvinníci za to, že tento zákon tu ešte nie je. Si myslím, že nebudete mať problém ho podporiť, lebo za to všetko, čo sa rozkradlo za ten rok vašej vlády a čo ešte rozkradnete do predčasných volieb, vy nemôžete, za to môže Fico. Takže kľudne tento zákon môžte schváliť. Vy nie ste za to zodpovední, ako vždy za to môže Fico, takže na vašom mieste bezproblémovo by som za tento zákon zahlasoval.
Baláž, Radovan, poslanec NR SR (2019-06-18):
Dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh prerokovali ihneď. Dajte, prosím, o tomto hlasovať.
Sulík, Richard, predseda NR SR (2011-07-11):
Pán poslanec Fronc.
Jurinová, Erika, podpredsedníčka NR SR (2015-10-06):
Ďakujem, pán navrhovateľ. Pán spravodajca si nežiada záverečné slovo. Prerušujem rokovanie o tomto bode programu a kratučká prestávka na prípravu k hlasovaniu. (Prestávka.) (Po prestávke.)
Jurinová, Erika, podpredsedníčka NR SR (2014-04-02):
Ďakujem, pán poslanec, na vaše vystúpenie nechcel nikto reagovať faktickou poznámkou. Či chce pani poslankyňa? (Reakcia navrhovateľky.) Nech sa páči, máte slovo.
Jurinová, Erika, podpredsedníčka NR SR (2014-02-04):
S reakciou na faktické poznámky pán poslanec Beblavý.
Pellegrini, Peter, predseda NR SR (2015-05-13):
Prezentujme sa a hlasujme o bode 4 spoločnej správy s odporúčaním gestorského výboru, pán spravodajca, schváliť ho. (Hlasovanie.) Prítomných 139 poslancov, za hlasovalo 78, proti bolo 57, zdržali sa 4. Tento bod sme schválili.
Fecko, Martin, poslanec NR SR (2016-10-21):
Ďakujem pekne. Pán predsedajúci, pán navrhovateľ, pán minister, pán spravodajca, kolegyne, kolegovia, vážení hostia, iba krátko, iba jednu vetu, možnože dve vety. Nestáva sa to – aspoň doteraz v mojej praxi – veľmi často, aby sa okamžite zareagovalo na pripomienky nášho odboru legislatívy Národnej rady, ktorú vypracúvavajú ku každému zákonu, a to je v tej časti B, kde hovoria aj k tomu nejaké v podstate veci, a som veľmi rád, že v tomto prípade pri tomto zákone sa okamžite reagovalo a toto vás bude pozmeňujúcim návrhom, to, čo náš odbor legislatívy pripomienkoval k vecnosti daného zákona, sa prijalo na výbore a tým pádom myslím, že tak by to malo byť aj v budúcnosti. Nie iba tie časti C, kde sú legislatívnotechnické úpravy, ale pokiaľ ide o dobrú vec a podstatu veci, tak chcem veriť, že to bude tak aj nabudúce. Takže doplnilo sa tam, že tieto nebezpečné výrobky sa vzťahujú aj na hračky, aj na výrobky určené na starostlivosť o dieťa. Tak myslím si, že je to taká podstatná zmena, ktorú náš odbor akože postihol a ju tam zapracoval. Takže ďakujem pekne, pán minister, že takýmto spôsobom aj naši členovia výboru zareagovali, a dúfam, že aj do budúcna budeme sa zaoberať takýmito výhradami v časti B a prijmeme ich okamžite, pokiaľ budú spôsobilé na zlepšenie zákona. Ďakujem pekne. A končím tak ako stále, žime tak, aby bolo aj chleba, aj neba. Ďakujem pekne.
Blanár, Juraj, podpredseda NR SR (2022-03-17):
Na vaše vystúpenie evidujem päť faktických poznámok. Ako prvý pán poslanec Lehotský.
B. Bugár, podpredseda NR SR: (2004-05-13):
Dávam slovo spravodajcovi, ktorého určil navrhnutý gestorský výbor pre financie, rozpočet a menu, poslancovi Jozefovi Mikušovi. Pán poslanec, nech sa páči.
Tomanová, Viera, poslankyňa NR SR (2011-06-30):
Ďakujem pekne za slovo. Vážené dámy, vážení páni, ja by som predsa len považovala za potrebné upriamiť vašu pozornosť na to, že ide o nájomcov, ktorých práva alebo práva ich právnych predchodcov k bytu vznikli ešte v bývalom vlastníckom režime. Teda pred rokom 1989. A dotknutí vlastníci bytov, resp. domov ich do vlastníctva nadobudli už s ťarchou existujúcich a zákonom chránených nájomných vzťahov k nim. Po vydaní predmetných nehnuteľností oprávneným osobám podľa reštrukčných predpisov, ani pri ich prípadných následných prevodoch na iné osoby nebol právny vzťah k predmetným bytom zo strany dotknutých nájomcov časovo ohraničený. Požívali ochranu chráneného nájmu ustanovenú Občianskym zákonníkom. Teraz jednoznačne ideme useknúť túto ochranu a ideme sa, poviem, že jedna tretina ľudí sú iba starí ľudia. A čo tí ostatní, ktorí sú skutočne v sociálnej núdzi? Nemyslite si, že príspevkom na bývanie vyriešite bývanie a ochranu nájmu v tých bytoch, v ktorých ešte do roku 2017 zostanú.
Žiga, Peter, podpredseda NR SR (2024-05-14):
Kolegyne, kolegovia, na základe schváleného, schválenej procedúry budeme teraz hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 o ochrane prírody a krajiny, ktorý máme uvedený ako tlač 281. Dávam slovo členke výboru pre pôdohospodárstvo a životné prostredie poslankyni Zuzane Matejičkovej, aby hlasovanie uviedla. Nech sa páči, pani spravodajkyňa. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 281.)
Pčolinský, Peter, podpredseda NR SR (2023-06-21):
Pani poslankyňa, môžete v rozprave vystúpiť.
Bugár, Béla, podpredseda NR SR (2011-04-01):
Ďalej v rozprave vystúpi pán poslanec Kaník, nech sa páči.
Paška, Pavol, predseda NR SR (2014-02-04):
Dobré ráno, vážené pani poslankyne, vážení páni poslanci, otváram rokovanie 31. schôdze, ktorú som zvolal na základe požiadavky skupiny 34 poslancov. Poprosím o prezentáciu. (Prezentácia.) 108 prítomných. Národná rada je uznášaniaschopná. Overovateľmi budú pani poslankyňa Ľubica Rošková a pán poslanec Jozef Mikloško. Ich náhradníkmi pani poslankyňa Anna Vitteková a pán poslanec Gabriel Csicsai. O ospravedlnenie na dnešnej 31. schôdzi požiadali pani podpredsedníčka Národnej rady Renáta Zmajkovičová a páni poslanci Gábor Gál, Rudolf Chmel, Daniel Krajcer a pani poslankyňa Viera Mazúrová. Skupina poslancov v žiadosti o zvolanie schôdze navrhla prerokovať bod, máte ho uvedený v pozvánke, je to tlač pod číslom 868, a znie: návrh na prijatie uznesenia Národnej rady k spornému predaju emisií počas vlády Roberta Fica v rokoch 2006 až 2010 a výsledkom jej vyšetrovania. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k spornému predaju emisií počas vlády Roberta Fica v rokoch 2006 – 2010 a výsledkom jej vyšetrovania , tlač 868.) Tento návrh som pridelil na prerokovanie ústavnoprávnemu výboru a taktiež som ho zaslal vláde, aby zaujala stanovisko. Budeme teraz hlasovať o návrhu programu, ktorý žiada prerokovať skupina poslancov. (Hlasovanie.) 132 prítomných, 51 za, 81 proti. Návrh na program 31. schôdze sme neschválili. Ešte tam boli procedurálne návrhy? Pán poslanec Frešo.
Hrušovský, Pavol, predseda NR SR (2012-02-03):
Ďakujem za uvedenie návrhu. Poprosím teraz povereného spravodajcu, pána poslanca Přidala, aby ako spoločný spravodajca určený výborom pre hospodárstvo, výstavbu a dopravu informoval Národnú radu o výsledku prerokovávania návrhu vo výboroch a stanovisku gestorského výboru. Nech sa páči, pán poslanec Přidal.
Ďuriš Nicholsonová, Lucia, podpredsedníčka NR SR (2017-10-18):
Ďakujem pekne, pán spravodajca. Prerušujem rokovanie o tomto bode programu. Teraz by sme mali pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady, pod tlačou 683. Do rozpravy bol prihlásený pán poslanec Viskupič. Poprosím pána spravodajcu, aby zaujal miesto určené pre spravodajcov. Nech sa páči, pán poslanec. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 683.)